Barisan Bertindak Demokratik India Malaysia

Barisan Bertindak Demokratik India Malaysia (MINDRAF) atau Malaysian Indian Democratic Action Front adalah parti politik yang ditubuhkan pada Julai 2005 oleh Manuel Lopez, seorang bekas wartawan akhbar tempatan yang pernah berkhidmat selama 41 tahun dalam bidang kewartawanan khususnya dengan akhbar Malay Mail sebelum bersara pada 2005. Ia ditubuhkan untuk memberi perkhidmatan, menjaga kepentingan dan kebajikan kaum minoriti India di Malaysia selepas gerakan perjuangan Barisan Bertindak Hak Asasi Hindu (HINDRAF) diharamkan. MINDRAF mendakwa tidak mempunyai niat untuk merebut kerusi di Parlimen atau mendapat jawatan Senator sebaliknya hanya mahu berjuang untuk kesejahteraan kaum India serta pembebasan empat anggota pertubuhan HINDRAF yang telah ditahan di bawah Akta Keselamatan Dalam Negeri (ISA). 

MINDRAF telah diasaskan penubuhannya pada Julai 2005 dan borang pendaftaran kepada Pendaftar Pertubuhan (ROS) telah dihantar sebelum akhir bulan itu untuk membolehkannya menjadi sebuah parti yang sah. Namun parti MINDRAF telah tidak aktif selepas empat anggota pertubuhan HINDRAF yang telah ditahan di bawah Akta Keselamatan Dalam Negeri (ISA) telah dibebaskan dan P. Uthayakumar telah menubuhkan dan mendaftarkan sebuah parti politik baru Parti Hak Asasi Manusia (HRF) pada 19 July 2009.

Lihat juga 
 Senarai parti politik Malaysia
 Politik Malaysia
 HINDRAF

Pautan Luar 
 MINDRAF: Does Malaysia Need Another Sectarian Political Party?, By Farish A. Noor PDF Fail 
 Malaysia: Yet Another Indian Political Party, By C.S. Kuppuswamy, 22 May 2009, Paper no. 3208, South Asia Analysis Group

Rujukan 

Parti politik tidak berfungsi lagi di Malaysia
Politik
Penubuhan 2005 di Malaysia
Pembubaran 2009 di Malaysia